ভাস্বর চট্টোপাধ্যায়
ভাস্বর চট্টোপাধ্যায় (জন্ম: ৮ মার্চ ১৯৭৫) একজন ভারতীয় বাঙালি অভিনেতা, যিনি প্রধানত বাংলা টেলিভিশন ধারাবাহিক ও চলচ্চিত্রে কাজ করেন। ১৯৯৮ সালে টেলিভিশনে তার প্রথম উপস্থিতি ছিল জলতরঙ্গ ধারাবাহিকে। তিনি ২০০২ সালে লেজেন্ড অফ ভগত সিং চলচ্চিত্রে বটুকেশ্বর দত্তের ভূমিকায় অভিনয়ের মাধ্যমে বলিউডে আত্মপ্রকাশ করেন। ২০২০ সাল পর্যন্ত তিনি বাংলা ভাষায় মোট ১১১টি ধারাবাহিকে উপস্থিত হয়েছেন। তিনি ২০১৪ থেকে ২০১৭ পর্যন্ত ভারতীয় সেন্সর বোর্ডের সদস্য ছিলেন।